CELEX: 62012CN0016
Language: mt
Date: 2012-01-13 00:00:00
Title: Kawża C-16/12: Talba għal deċiżjoni preliminari mressqa mill-Gyulai Törvényszék (l-Ungerija) fit- 13 ta’ Jannar 2012 — HERMES Hitel és Faktor Zrt. vs Nemzeti Földalapkezelő Szervezet

28.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 126/4
            
         Talba għal deċiżjoni preliminari mressqa mill-Gyulai Törvényszék (l-Ungerija) fit-13 ta’ Jannar 2012 — HERMES Hitel és Faktor Zrt. vs Nemzeti Földalapkezelő Szervezet
   (Kawża C-16/12)
   2012/C 126/06
   Lingwa tal-kawża: l-Ungeriż
   
      Qorti tar-rinviju
   
   Gyulai Törvényszék
   
      Partijiet fil-kawża prinċipali
   
   
      Rikorrenti: HERMES Hitel és Faktor Zrt
   
      Konvenut: Nemzeti Földalapkezelő Szervezet
   
      Domandi preliminari
   
   
               (1)
            
            
               Il-prinċipju ta’ ċertezza legali u ta’ aspettativi leġittimi, ikkunsidrat bħala prinċipju fundamentali tad-dritt tal-Unjoni, għandu jiġi interpretat fis-sens li dan il-prinċipju jostakola Stat Membru milli joħloq dispożizzjoni legali li temenda, bi preġudizzjoni għall-parti l-oħra fil-kuntratt, il-kontenut ta’ kuntratt li l-imsemmi Stat ikkonkluda bħala proprjetarju, sa fejn din id-dispożizzjoni l-ġdida tikkwalifika l-oġġett ta’ dan il-kuntratt bħala beni extra commercium, u dan iqiegħed lill-imsemmija parti l-oħra fil-kuntratt fl-impossibbilità li teżerċita d-drittijiet li jirriżultaw mill-kuntratt inkwistjoni?
            
         
               (2)
            
            
               Fil-każ ta’ risposta pożittiva għall-ewwel domanda, il-qorti nazzjonali għandha l-obbligu, skont il-prinċipju ta’ lealtà Komunitarja stabbilit fl-Artikolu 4(3)TUE u fil-ġurisprudenza tal-Qorti tal-Ġustizzja tal-Unjoni Ewropea, li twarrab id-dispożizzjoni legali nazzjonali li tikkwalifika l-oġġett tal-kuntratt bħala beni extra commercium, u li tikkwalifikaha hija stess bħala beni in commercium, minkejja dispożizzjonijiet kuntrarji għad-dispożizzjoni legali nazzjonali?